2020. gada 17. decembrī Noteikumi Nr. 794

Rīgā (prot. Nr. 84 54. §)

**Grozījumi Ministru kabineta 2013. gada 24. septembra noteikumos Nr. 999 "Valsts aģentūras "Civilās aviācijas aģentūra" publisko maksas pakalpojumu cenrādis"**

Izdoti saskaņā ar

Likuma par budžetu un finanšu vadību

5. panta devīto daļu un Publisko aģentūru

likuma 5. panta pirmo daļu

1. Izdarīt Ministru kabineta 2013. gada 24. septembra noteikumos Nr. 999 "Valsts aģentūras "Civilās aviācijas aģentūra" publisko maksas pakalpojumu cenrādis" (Latvijas Vēstnesis, 2013, 202. nr.) šādus grozījumus:

1.1. papildināt norādi, uz kāda likuma pamata noteikumi izdoti, aiz skaitļa un vārdiem "5. panta devīto daļu" ar vārdiem un skaitli "un Publisko aģentūru likuma 5. panta pirmo daļu";

1.2. papildināt 2. pielikuma tabulu ar V sadaļu šādā redakcijā:

|  |
| --- |
| "**V. Bezpilota gaisa kuģu sistēmas** |
| 16. | Bezpilota gaisa kuģa sistēmas ekspluatantu un sertificēšanai pakļautu bezpilota gaisa kuģu reģistrācija  |
| 16.1. | bezpilota gaisa kuģa sistēmas ekspluatanta reģistrācija  | elektronisks apliecinājums  | 5,00  | 0 | 5,00  |
| 16.2. | sertificēšanai pakļauta bezpilota gaisa kuģa reģistrācija | reģistrācijas apliecība | 50,00  | 0 | 50,00  |
| 17. | Bezpilota gaisa kuģa sistēmas ekspluatācijas deklarācijas, atļaujas un sertifikāti |
| 17.1. | bezpilota gaisa kuģa sistēmas ekspluatanta sākotnējā novērtēšana un vieglo bezpilota gaisa kuģu sistēmas ekspluatanta sertifikāta (LUC) izsniegšana  | sertifikāts | 500,00  | 0 | 500,00  |
| 17.2. | vieglo bezpilota gaisa kuģu sistēmas ekspluatanta sertifikāta (LUC) grozīšana | sertifikāts | 300,00  | 0 | 300,00  |
| 17.3. | vieglo bezpilota gaisa kuģu sistēmas ekspluatanta sertifikāta (LUC) turētāja novērtēšana atbilstoši uzraudzības ciklam  | audita ziņojums | 100,00  | 0 | 100,00  |
| 17.4. | bezpilota gaisa kuģa sistēmas ekspluatanta iesnieguma izvērtējums, pamatojoties uz iepriekš definētu riska izvērtējumu (PDRA), un ekspluatācijas atļaujas izsniegšana | ekspluatācijas atļauja  | 50,00  | 0 | 50,00  |
| 17.5. | bezpilota gaisa kuģa sistēmas ekspluatanta iesnieguma izvērtējums bez iepriekš definēta riska izvērtējuma un ekspluatācijas atļaujas izsniegšana | ekspluatācijas atļauja | 70,00  | 0 | 70,00  |
| 17.6. | bezpilota gaisa kuģa sistēmas ekspluatācijas deklarācijas iesniegšana | apstiprinājums par deklarācijas saņemšanu un pilnīgumu | 20,00  | 0 | 20,00  |
| 17.7. | gaisa kuģu modeļu kluba vai apvienības iesnieguma izvērtējums un ekspluatācijas atļaujas izsniegšana | ekspluatācijas atļauja | 20,00  | 0 | 20,00  |
| 18. | Tālvadības pilotu teorētisko zināšanu klātienes eksāmena kārtošana, sertifikāta izdošana  |
| 18.1. | atvērtās kategorijas A2 apakškategorijas tālvadības pilota teorētisko zināšanu klātienes eksāmena kārtošana  | klātienes eksāmens | 10,00  | 0 | 10,00  |
| 18.2. | atvērtās kategorijas A2 apakškategorijas tālvadības pilota kompetences sertifikāta izsniegšana  | sertifikāts | 5,00  | 0 | 5,00  |
| 18.3. | specifiskās kategorijas tālvadības pilota teorētisko zināšanu klātienes eksāmena kārtošana  | klātienes eksāmens  | 15,00  | 0 | 15,00  |
| 18.4. | specifiskās kategorijas tālvadības pilota teorētisko zināšanu klātienes sertifikāta izsniegšana | sertifikāts | 5,00  | 0 | 5,00  |
| 19. | Atzītās struktūras bezpilota gaisa kuģa jomā novērtēšana un apliecības izsniegšana. Deklarācijas iesniegšana par tālvadības pilotu praktisko apmācību un prasmju novērtēšanu operācijām, uz ko attiecas standarta scenāriji |
| 19.1. | atzītās struktūras apstiprināšana | apliecība | 300,00  | 0 | 300,00  |
| 19.2. | atzītās struktūras apliecības nosacījumu grozīšana | apliecība | 50,00  | 0 | 50,00  |
| 19.3. | atzītās struktūras novērtēšana atbilstoši uzraudzības ciklam | audita ziņojums | 50,00  | 0 | 50,00  |
| 19.4. | atzītās struktūras instruktoru un novērtētāju kvalifikācijas pārbaude | klātienes eksāmens  | 15,00  | 0 | 15,00  |
| 19.5. | atzītās struktūras instruktoru un novērtētāju kvalifikācijas sertifikātu izsniegšana | sertifikāts | 5,00  | 0 | 5,00  |
| 19.6. | deklarācijas iesniegšana par tālvadības pilotu praktisko apmācību un prasmju novērtēšanu bezpilota gaisa kuģa operācijām, uz ko attiecas standarta scenāriji | apstiprinājums par deklarācijas saņemšanu un pilnīgumu | 20,00  | 0 | 20,00"  |

2. Noteikumi stājas spēkā 2021. gada 1. janvārī.

Ministru prezidents A. K. Kariņš

Satiksmes ministrs T. Linkaits